U-I-121/00
Natisni
Opravilna št.:
U-I-121/00
Datum odločitve:
8. 3. 2001
Objavljeno:
OdlUS X, 39
ECLI:
ECLI:SI:USRS:2001:U.I.121.00
Akt:
Odlok o organizaciji in delovnem področju občinske uprave Občine Krško (Uradni list RS, št. 68/99), 3. al. 9. čl., 16., 24. čl., 2. odst. 22. čl.
Izrek:
Pobuda za začetek postopka za oceno ustavnosti in zakonitosti tretje alinee 9. člena, 16. in 24. člena ter drugega odstavka 22. člena Odloka o organizaciji in delovnem področju občinske uprave Občine Krško (Uradni list RS, št. 68/99) se zavrže.
Evidenčni stavek:
Ustavno sodišče je pobudo zavrglo, ker pobudnik ni izkazal pravnega interesa za njeno vložitev.
Geslo:
Izkazani pravni interes pobudnika kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Miroslav Mikeln, Brestanica
Datum vloge:
21. 4. 2000
Vrsta odločitve:
sklep
Vrsta rešitve:
zavrženje
Dokument:
US20661
Dokument v PDF obliki:
U-I-121-00.pdf
116 KB
Prenesite datoteko
U-I-121/00-4
8. 3. 2001
S K L E P
Ustavno sodišče je v postopku za preizkus pobude mag. Miroslava Mikelna iz Brestanice na seji dne 8. marca 2001
s k l e n i l o:
Pobuda za začetek postopka za oceno ustavnosti in zakonitosti tretje alinee 9. člena, 16. in 24. člena ter drugega odstavka 22. člena Odloka o organizaciji in delovnem področju občinske uprave Občine Krško (Uradni list RS, št. 68/99) se zavrže.
O b r a z l o ž i t e v
1. Pobudnik izpodbija v izreku navedene določbe Odloka o organizaciji in delovnem področju občinske uprave Občine Krško (v nadaljevanju Odlok). Navaja, da je 16. člen Odloka v neskladju s 14. in 49. členom Ustave, da je 24. člen Odloka v neskladju s 154. členom Ustave in s 66. členom Zakona o lokalni samoupravi (Uradni list RS, št. 72/93 in nasl. - v nadaljevanju ZLS), da je drugi odstavek 22. člena Odloka v neskladju z 49.d členom ZLS in da je tretja alinea prvega odstavka 9. člena Odloka v neskladju z 12. členom Zakona o gospodarskih javnih službah (Uradni list RS, št. 32/93 - ZGJS).
2. Vsakdo lahko da pisno pobudo za začetek postopka, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 - v nadaljevanju ZUstS).
Pravni interes za vložitev pobude je podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj (drugi odstavek 24. člena ZUstS). Svoj pravni interes pobudnik izkaže tako, da v pobudi navede dejstva in okoliščine, ki kažejo na obstoj njegovega pravnega interesa. Pobudnik v pobudi ni navedel nobenih dejstev in okoliščin, ki bi izkazovale njegov pravni interes. Zato je bilo treba pobudo zavreči.
3. Ustavno sodišče je sprejelo ta sklep na podlagi 25. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen